TI DAGE SENERE…
I to kan gå hjem. Det er sent.
-Vi efterlader dig ikke. -Jeg klarer mig.
Ikke før vi hører fra lægen.
Hvorfor al den ventetid? CT-scanning resultaterne burde være kommet.
Hun skal nok klare den. Okay?
-Mel har ret. Vi må være positive. -Dr. Mullins.
Ja. Dr. Singh. Har du testresultaterne?
Men det er ikke godt nyt.
Først oplevede hun en subdural hæmatom,
og hun har nu udviklet en cerebral ødem pga. skaden.
Det kan forårsage et stort tryk i hjernen.
Undskyld. Kan nogen oversætte det?
Slaget fra bilulykken fik Hopes hjerne til at bløde og svulme op,
og nu er der nye opsvulmninger, og de er bekymrede for,
at det kan rykke på hjernevæv, hvilket kan være dødeligt.
-Jeg går ud fra, Hope skal opereres? -Hun forberedes nu til operationsstuen.
Hvordan kan vi så behandle opsvulmningen efter operationen?
Vi har to valg.
Vi kan lægge hende i koma med sovemidler eller øge hendes steroideoptagelse.
Hun har svagt hjerte.
Øger du steroideoptagelsen, kan hun få hjertestop.
Derfor anbefaler jeg koma via sovemidler.
-Hvad er rationalet bag det? -Hendes bevidsthed er kommet og gået.
Nedsætter vi hjerneaktiviteten,
reducerer det opsvulmningen, så hjernen heler hurtigere.
Modtaget.
Der er risici forbundet med det, inklusive svækket bevidsthed.
Så hun reagerer måske ikke på det, når hun ikke får beroligende midler mere?
Korrekt.
Gid, jeg havde bedre nyheder, men du må træffe et valg.
Hvis du mener, medicinsk forårsaget koma er vejen frem,
så stoler jeg på dig.
Godt. En administrativ medarbejder kommer med papirerne.
Det gør mig ondt, Doc.
Hør her. Hope er stærk, okay? Hun kommer igennem det her.
Tak.
-Mangler du noget? Der er et cafeteria. -Nej.
Er du okay?
Jeg er bare bekymret.
Når det kommer til Hope, har jeg begået så mange fejl.
Jeg beder til Gud om, dette ikke er endnu en.
EN ORIGINAL SERIE FRA NETFLIX
GRACE VALLEY-HOSPITALET TIL: MEL MONROE
DINE TESTRESULTATER INDIKERER EN POSITIV GRAVIDITETSTEST.
Skat?
Ja.
-Jeg har en latte til dig. -Okay.
Jeg kommer om lidt.
Doc har ringet.
Har han?
-Hvordan har Hope det? -Operationen gik strygende. Hun er stabil.
Åh, hvor godt. Hvor dejligt.
Jeg tager tøj på, og så kan vi tage på hospitalet.
-Doc bad os lade være. -Han bør ikke være alene nu.
Det sagde jeg også, men han insisterede.
Åh gud, han er så stædig.
Jep.
Lad mig hjælpe til.
Men nu har vi været der i måske ti dage i streg?
Måske har han brug for at være alene.
Ja, du har nok ret.
Så
de sidste par uger har været temmelig hårde.
Ja.
Hvad siger du til
at spise på restaurant ved molen i aften?
Åh.
Ja. Altså, jeg tænkte på, det måske kunne være bare os to i aften.
Det bliver det også.
Ja, men uden andre folk omring os.
Åh, okay.
Okay.
Hvad med et kompromis så?
Vi kunne gå rundt om molen,
så få take-out mad,
komme her, spise aftensmad bare os to?
Okay.
Det lyder dejligt.
Lad os gøre det.
-Er du okay? -Ja, jeg har det fint.
Du ved, hvor meget jeg elsker dig, ik'?
Det gør jeg, fordi jeg også elsker dig.
Hej.
-Hej. -Fyren i receptionen var så nederen.
Jeg glemte mit kørekort, så han afviste mig i døren.
-Hvordan kom du så ind? -Jeg begyndte at græde.
-At kunne græde på kommando er brugbart. -Det kan du bilde mig ind.
Hvordan har Hope det?
Hun hænger i derinde. Du ved.
Godt.
Jeg er ked af, det her har ramt jer.
Ja. Tak for det. Det er jeg også.
Jeg har
trådløse høretelefoner med.
Åh, hvor er det sødt af dig.
Må jeg se din telefon?
Ja.
Adgangskoden er to, to, to, to.
-Den er ikke ret sikker. -Jeg kan huske den.
Når jeg føler mig stresset eller trist, så lytter jeg altid til musik,
og jeg har lavet en playlist til dig.
Når den er importeret, kan du finde den i iTunes.
Har jeg en iTunes?
Ja, det er lige her.
Åh.
Det er primært musik fra 60'erne og 70'erne,
fordi, du ved, du er…
Klassisk.
Ja.
Siden jeg ikke ved, hvilket musik du kan lide,
tog jeg de sikre: Bob Dylan, Joni Mitchell, Rolling Stones.
Jeg kan lide alle tre.
Hvad er dit Apple-ID?
Jeg…
Glem det. Jeg bruger bare mit.
Det tager lidt tid at downloade, så vi bruger min telefon til at teste dem.
-Åh. -Her, put dem i ørerne.
Jeg elsker den sang.
Er det højt nok?
Kan du lide det?
Ja.
Jeg kan rigtig godt lide det.
Hvor var det betænksomt, Lizzie. Mange tak.
Det var så lidt.
At være på hospitalet er nederen.
Ja, det er så. Det er sgu nederen.
Vil du lytte sammen med mig?
Selvfølgelig.
Hej, Hannah!
Hej, Preacher.
Hvordan går din første vagt så?
Jeg knuste tallerkener og ville servere kød til en veganer.
-Heldigvis er der ikke mange veganere her. -Godt, for I mangler tallerkener.
Bare rolig. Du gør det godt.
Du behøver ikke være så sød. Jeg kan tage imod kritik.
Okay så. Så ødelæg ikke flere tallerkener, okay?
Nu er du bare ond ved mig.
Hey. Jeg ville ikke forstyrre. Jeg ville høre, hvordan Hope klarer sig.
Lige nu er der ikke andet, vi kan gøre udover at vente og se.
Okay, modtaget.
Hvordan tager Doc det?
Ret hårdt.
Fortæl ham, jeg beder for ham.
Det vil han værdsætte.
Hey, før du går,
jeg ved, det hele har været vendt på hovedet siden begravelsen, men…
Jeg tænkte på, om du har overvejet partnerskabet yderligere.
Ja, jeg…
ville tale med dig om det.
Så hvad tænker du?
Jeg er på!
Fedt, mand! Fantastisk!
Ja!
Det bliver godt. Jeg gør papirerne klar så.
Det lyder godt.
Og tak, fordi du holdt dit løfte.
Nej, du skal have tak. Vi er praktisk talt familie.
Det har du helt ret i. Og, du ved, hvis du mangler noget…
Måske en forlover.
Sådan! Det er jo storartet.
Dig og Mel er så gode sammen.
Tak.
Hvad fik dig til at tænke på ægteskab?
At se Doc være så oprevet over tanken om at miste Hope,
sådan har jeg det med Mel.
-Jeg vil ikke leve uden hende. -Så lad være.
Jeg troede ikke, jeg ville blive gift igen.
Bare det at jeg tænker over det, det gør mig nervøs.
Du var en knægt første gang. Knægte begår fejl.
Nu ved du, hvem du er, og hvad der gør dig glad.
Det er sandt.
Tak, det værdsætter jeg.
Når som helst.
Overtænk det nu ikke.
-Hej. -Hej.
Tak, fordi du kunne mødes med mig her.
Selvfølgelig. Hvordan har du det?
Jeg er okay. Tak.
Godt.
Fik du mulighed for at kontakte den terapeut, jeg anbefalede dig?
Nej.
Hør, jeg ved, at terapi ikke lige er dig,
men kan du ikke bare ringe, se, om du kan lide hende over telefonen?
Det er ikke det.
Jeg har valgt at forlade byen.
Åh.
Beklager. Jack nævnte det ikke for mig.
Han ved det ikke.
Jeg håbede lidt på, du kan fortælle ham det for mig.
Vil du forlade byen uden at sige det til Jack? Hvorfor?
Han vil stille en masse spørgsmål, og efter alt, der er sket,
kan jeg ikke håndtere at blive krydsforhørt.
Jeg er så flov.
At blande vin med Xanax og gå kold er ikke noget, jeg er stolt af.
Altså, ingen dømmer dig. Seriøst.
Nej. Jeg dømmer mig selv.
Du har ikke kendt mig særlig længe. Men sådan her er jeg ikke.
Jeg er vant til at have kontrollen.
Ingen kan have kontrollen altid.
Jeg vil bare gerne flytte væk og begynde forfra.
Til et sted, ingen kender mig.
Tja, du ved,
smerte forsvinder ikke bare.
Den følger dig overalt, indtil du fixer det.
Der skete noget i Sacramento.
Noget, der…
Brie, du behøver ikke fortælle mig det, hvis du ikke vil.
Det vil jeg gerne.
Men Jack må intet vide.
-Klart. -Jeg mener det.
Han skal slet ikke vide det.
Jeg sværger. Det lover jeg.
Så…
Åh gud.
Det er sværere, end jeg troede.
Tag dig god tid.
For seks måneder siden begyndte jeg at date den advokat, jeg fortalte om.
Vi mødtes til en fundraiser,
og han var så klog
og flot,
og vores kemi var helt sindssygt god.
Og…
…vi var så sammen en aften,
og jeg var udkørt ovenpå en hel dags arbejde,
så jeg ville ikke have sex.
Men han stoppede ikke.
Og da han var færdig,
begyndte jeg at græde.
Og ved du, hvad han gjorde?
Han tog tøj på og gik sin vej uden at sige noget som helst.
Åh. Skatter.
Min abort stammer fra den aften.
Skat.
Det gør mig så ondt.
Sally.
Hej.
Tak for din tid.
Er Christopher med dig?
Nej, han er på lejrskole.
Godt.
-Han skal ikke vide, jeg er her. -Hvad sker der så? Er Paige okay?
Er der et sted, vi kan tale sammen?
Et mere privat sted?
Okay.
Så hvor er Paige?
Hun er i en hytte ved amtsgrænsen. Forbi Yeomans Ridge.
Men hvorfor er du her?
Paige vil melde sig selv, men hun vil se Christopher først.
Nej, det her talte vi om, før hun smuttede.
Ryger hun i fængsel, skal han i familiepleje eller bo hos Wes' familie.
Men at være på flugt har udkørt hende, så hun lytter ikke til mig.
Så må jeg tale med hende.
-Minde hende om, hvad vi talte om. -Det håbede jeg, du ville sige.
Kom med mig.
-Hej. -Hej.
-Jeg vidste ikke, du kom forbi. -Jeg planlagde det ikke.
-Har du fundet ud af tingene med Todd? -Det kan man godt sige.
Vi blev faktisk gift, så…
Wow.
-Hvornår? -I går.
Rådhuset i Eureka.
Det troede jeg ikke, du ville sige, men tillykke med det!
Tak. Jeg fortalte ham, jeg ikke ville til Eureka
uden en fast bryllupsdato,
så han besluttede, at vi ikke behøvede at vente.
Hvor skønt for jer.
Du må være glad.
Det var jeg, ja,
indtil jeg hørte, du hyrede en familieret-advokat.
Hvem har sagt det?
Tja, Todd interviewede advokater for mig,
og kvinden, han ville hyre, sagde hun havde en interessekonflikt,
hvilket, han antager, er dig.
Hør, jeg vil ikke slås om det. Jeg vil bare have delt forældremyndighed.
Det kan jeg ærligt talt ikke se for mig, Jack.
Og hvorfor ikke?
Todd ønsker ikke, du er involveret i vores familie.
Åh, beklager, mener du med mine egne børn?
Jeg vil ikke risikere mit ægteskab for at forsvare dig.
Charmaine,
vi er tvillingernes biologiske forældre.
Alt vedrørende dem bør foregå imellem du og jeg.
Ingen andre.
Indtil jeg får min egen advokat, så repræsenterer Todd mig.
Så vil du tale forældremyndighed, må din advokat tage den op med ham.
Charmaine. Hey! Se på mig. Hør her.
Vil du virkelig lade ham holde mig fra at se mine egne børn?
Han er min mand, og han er måske ikke perfekt,
men han er en god mand og en pålidelig far.
De tvillinger er mit kød og blod.
Hvad tror du, de føler, når de indser, du drev deres far væk?
Stop det. Stop med at bruge skyldfølelse til at tage din side.
Jeg prøver ik…
Jeg presser dig ikke med skyld.
Vi taler om vores børns fremtid.
Jeg må gå.
Åh. Mange tak.
-Jeg skulle have købt en stor. -Nej, det er fint. Skal jeg ikke betale?
Det er bare en sodavand. Desuden er jeg taknemmelig for din hjælp.
Jeg gør alt for Paige.
Samme her.
-Hvad fanden var det? -Jeg kører bare en tur. Fejrer det.
Har du ikke hørt det? Det er officielt. Alle sigtelser mod mig frafaldt.
De havde ingen beviser.
Ingen var villige til at vidne, ikke engang Spencer.
Jamen det er da godt for dig.
Jeg hører, dit firma har forgældet dig til halsen.
Jeg kan dække 6 måneders udgifter.
Løn, udstyr, transport, alt. Så kan du komme på fode igen.
Og hvad får du ud af det?
Jeg har selv en gæld at afregne, så hvis lidt variation er okay…
Jeg vil ikke sælge stoffer for dig.
Jeg beder dig blot om at kigge den anden vej.
Beklager, ikke interesseret.
Brady, mine leverandører skal nok få deres penge tilbage på en måde.
Og kan jeg ikke give dem det, tja, så kommer de efter dig,
hvis du altså ikke er i fængsel.
Hvad taler du om?
Jeg har hørt, dit alibi slog fejl.
Taler du om Jack? Det er jeg ikke involveret i.
Så har du vel intet at bekymre dig om.
Værsgo.
-Hej. -Hva' så?
-Du har undgået mig. -Jeg har haft travlt.
Jeg ved, jeg dummede mig.
Jeg skulle have fortalt dig det.
-Undskyld.. -Jeg søger ikke en undskyldning.
Du virkede ret oprevet ved Lilly.
Det var jeg også.
Grunden til, jeg intet sagde, var, jeg var bange for, du ville tale mig fra det.
Hvorfor skulle jeg gøre det?
Fordi du vil giftes og have børn og…
Sagde jeg det?
Vi tog en quiz om, hvor mange børn vi ønsker, og du vil flytte sammen og…
Den quiz var en joke.
Fordi vi flytter sammen, behøver vi ikke blive gift. Året er ikke 1950.
Hvis jeg nu havde sagt det, hvad ville du så sige?
Jeg var måske blevet sur, men så ville jeg have sagt "tag sfsted",
og ved du hvorfor?
Fordi jeg elskede dig,
og jeg ville have støttet dig uanset hvad.
Elskede.
Som i fortid?
Jeg ved, jeg dummede mig, men…
Hej, skat.
Jeg behøver ingen undskyldning.
Du lever dit liv, og jeg lever mit.
Hey!
Hvad laver du her?
Jeg tænkte, du måske ville hænge ud.
Ja, det vil jeg.
-Hytten er nede ad bakken. -Okay.
Hvad er det, der foregår?
Jeg…
Jeg føler mig lidt svimmel.
SIDSTE STIK
-Sikker på, du ikke har Blondinens Hævn? -Kom nu, du vil elske den.
Syv Oscars.
Hey, kom her.
Åh, du er helt spændt.
Åh, det føles godt.
Så længe du er her, gør jeg, hvad du vil.
Ja…
…angående det.
Hvad?
Det er derfor, jeg kom.
Jeg overvejer at forlade Virgin River.
Skal du tilbage på arbejdet?
Nej, det er ikke det.
Hvad er det så?
Jeg har bøvlet med nogle ting, og det er for hårdt, at Jack er her, så…
Åh.
Jeg forstår.
Hvad med os?
Os?
Ja.
Brie, jeg mente, hvad jeg sagde.
Jeg er forelsket i dig.
Jeg tænker kun på dig.
Det kan ikke være sandt.
Ellers havde jeg ikke sagt det.
Det her giver ingen mening. Det ved du, ikke sandt?
-Min bror tror, du skød ham. -Men det gjorde jeg ikke.
Hør her.
Sandheden er, jeg ikke kan få nok af dig.
Jeg ved bare, at når vi to er sammen,
er der en vis varme,
jeg aldrig har følt før.
Ved du, hvad jeg mener?
Ja, det gør jeg.
Så bliv her.
Bare lidt længere.
Giv vores forhold en chance.
Siger jeg ja, føler jeg, at jeg vil fortryde det.
Det vil du ikke.
Det lover jeg.
-Hej, venner. -Hej.
Tak, fordi I kom. Kom bare ind.
Værsgo.
Åh! Er det gratinerede kartofler og pølser?
Preacher ved, det er din favorit.
Åh, og en æbletærte!
Det er så sødt af jer. Tak.
Ja.
Åh gud. Jeg har virkelig skøre nyheder.
Hvad?
En anonym donor har oprettet en trust til mig og Chloe.
Wow. Hvor utroligt!
Ja, det ved jeg.
Trusten dækker pleje og vedligeholdelse af gården, så vi kan blive.
Tara, det er… Det er så dejligt. Jeg er glad på dine vegne.
Tak. Gid, jeg vidste, hvem det var, så jeg kunne takke dem.
Ja. Tja, din mor var vellidt af mange.
Ja, det var hun.
Jeg har noget til jer. Vent her.
Okay.
Jeg spekulerer på, hvem velgøreren kunne være.
Tydeligvis en, der ønsker at være anonym.
-Jeg siger intet. -Hvordan ved du, det var mig?
Kom nu. Hvem ville ellers være så generøs og nægte at tage æren?
Åh. Jeg ønsker bare ikke, Tara føler, at hun skylder mig noget.
Okay.
-Hvad? -Jeg leder bare efter dine vinger.
Og du er ikke en skytsengel forklædt som menneske?
Mel.
Mor ønskede, du skal have det her.
-Min far malede det. -Du godeste, Tara.
Det er smukt, men det kan jeg ikke acceptere. Det er et familiearvestykke.
Hun ønskede, at du fik den.
Hvis du rejste herfra, skulle du have en del af Virgin River.
Og siger du nej, vil hun hjemsøge os begge.
Okay. Tak.
-Ekstra salt? -Og smør.
Du er så fandens smuk. Ved du det?
Det lyder bekendt.
-Hvad fanden? -Sherif Duncan! Åbn op!
-Hvad sker der? -Det ved jeg ikke.
Vent lige lidt!
Hvad sker der?
Vi skal udføre en ransagning her på grunden.
-Det mener I ikke. -Må jeg se den?
Du har intet valg.
Fint, men I finder ikke noget.
Okay, lad os komme i sving!
Brie, hvis du vil blive, er det op til dig,
men hvis du vil have mit råd, så spilder du din tid.
Du fortjener meget bedre.
Tag og gør det, I kom for, og skrid så.
Jamen dog.
Hvor skal den hænge?
Her?
Ja, det ser godt ud.
Skal jeg smide nogle bøffer på grillen?
Ellers tak. Jeg er ikke sulten.
Kom nu. Du spiste så lidt til morgenmad.
Det ved jeg. Jeg…
-Jeg tror, jeg vil lægge mig ned. -Ja.
Vil du have noget?
Nej, jeg har det fint. Jeg skal bare sove lidt.
Okay.
Beklager i aften, skat. Jeg ved, du ville planlægge noget specielt.
Det er helt okay.
Vi kunne stå tidligt op.
Se solopgangen sammen. Hvis du har det bedre.
Det lyder rart.
Kan du ikke bare vække mig, når du står op?
Okay.
Her.
Jeg elsker dig.
Jeg elsker også dig.
Beklager, der er intet alkohol i huset.
Tja…
…det er der nu!
-Connie bliver sur, hvis hun opdager det. -Ro på. Du er anspændt. Du må væk herfra.
Jeg vil jo ikke tilbage til LA.
Hvorfor ikke?
Det er for dyrt at bo selv, og jeg vil ikke bo hos mine forældre.
-Jeg vil heller ikke tilbage. -Og natklubben?
Det går jeg ikke op i længere.
Jeg mener det.
-Jeg vil tage på roadtrip. -Med hvem?
Hvis det er Dave, så lad ham ikke køre, han er skæv 24/7.
Den eneste, jeg vil afsted med, er dig.
-Hvad taler du om? -Det bliver et eventyr!
Det bliver bare os to, der kører hen, hvor end vi vil.
Vil du se Grand Canyon? Nemt. Vil du opleve Miami? Vi kører derhen.
Parker, vi skal ikke være sammen igen.
Hvorfor ikke?
Jeg stoler ikke på dig.
Jeg ved, jeg dummede mig. Jeg skulle ikke have haft sex med Olivia.
-Så du fortryder at have sex med hende? -Selvfølgelig! Det var dumt og umodent.
-Jeg var frustreret over, du ikke… -Bebrejd ikke mig.
Det ved jeg. Undskyld.
Jeg mener det.
Lizzie,
jeg elsker dig.
Vil du ikke give mig en chance til?
-Jeg kan ikke bare skride. -Hvorfor? Hvad holder dig her?
FITCHES'
Åh! Godaften. Hvad kan jeg hjælpe med?
Et værelse, tak.
Okay. Jeg skal se noget ID så.
Jeg er 19.
Jeg skal stadig bruge ID.
Åh, du er fra Seattle?
Jeg har en ven, der boede der. Jeg hører, det er en smuk by.
Den er okay.
Så hvad bringer dig til Virgin River, om jeg må spørge?
Altså, jeg leder efter min bedstefar.
Jeg kender næsten alle i byen.
Hvad hedder han?
Dr. Vernon Mullins.
-Hej! -Hej!
-Hvor længe har du været her? -Et par minutter. Jeg tænkte, du kom igen.
Jeg var i cafeteriet. Vidste jeg, du var her, tog jeg en kop med.
Åh, det er helt fint.
Det er dig, jeg er bekymret for.
Hvordan har du det?
Jeg har det fint.
Jeg har det ikke fint. Jeg…
…overlever.
Okay.
Jeg har noget her til Hope, som måske kan muntre dig op.
Åh.
Pigerne og jeg lavede et fototæppe,
så når Hope vågner, ser hun alle, der elsker hende.
Jeg ved ikke, hvad jeg skal sige. Det er mageløst. Tak.
Dr. Singh.
-Vil du have, at jeg… -Nej, bliv.
-Er alt okay? -Hun har udviklet feber.
-Vel ikke en infektion? -Vi foretager brystscanning, blodprøver.
Når resultaterne kommer, har jeg mere at sige.
Tak.
Hey, bare rolig, alt skal nok gå.
Det tror jeg ikke længere på.
Jeg skulle have ringet, da jeg hørte om Lilly, så var hun kommet hjem,
og hun havde ikke været på vejen, da den lastbil…
Vernon. Kom nu. Sådan må du ikke tænke.
Det ved jeg, men det føles, som om hun driver bort,
og der er ikke en skid, jeg kan gøre ved det.
Så hvornår kommer Preach hjem?
Han burde være hjemme nu.
Vent. Så hele den pizza er bare til os?
Gem lige et stykke til ham, okay?
-Fuck det her. -Brady, lad være.
-Er I færdige? -Når vi er, siger vi til.
-Tja, I spilder jeres tid. -Sherif!
Valenzuela!
Jeg fandt den her under sædet.
Kom nu. Den plantede I der. Det er ikke min. Det sværger jeg.
Er det en Glock 26?
-Samme kaliber pistol skød Jack. -Det er ikke min pistol.
Brie, du må tro mig. De plantede den.
Læs hans rettigheder op.
Mike, de plantede den pistol der. Mike, din idiot! Kom nu!
-Daniel Brady. -Brie.
Du er anholdt for drabsforsøg mod Jack Sheridan.
-Jeg er uskyldig. -Bare stop.
-Du har retten til stilhed. -Slip mig!
Alt, du siger, kan og vil blive brugt imod dig.
Brie! Jeg skød ikke Jack!
Har du varmen?
Ja. Tak, fordi du tog et tæppe med.
Ja.
Udsigten er så smuk.
Jeg var på orlov her,
og da jeg kiggede ud,
vidste jeg, det var mit hjem.
Jeg elsker dig, Jack.
Jeg husker den dag, hvor jeg indså, jeg var forelsket i dig.
Det var faktisk ikke dagen.
Det var…
det præcise øjeblik.
Seriøst?
Ja. Du var på skovtur med Chloe, og du overvejede hvorvidt,
du ville være hendes værge, selvom du ikke ville bo i Virgin River.
Du godeste. Du kendte mig ikke engang.
Det var ligegyldigt.
Det var en følelse.
Det føltes, som om at det, jeg har manglet hele mit liv, var der.
Jeg havde været følelsesløs så længe, at jeg intet kunne mærke på det tidspunkt.
Det ved jeg.
Men du var modig nok til at åbne op.
Det er jeg dig evigt taknemmelig for.
Der er noget,
jeg gerne har villet spørge dig om.
-Åh gud. -Vent.
-Jeg vil gøre det ordentligt. -Vent.
-Giv mig lige et øjeblik. -Jeg må fortælle dig noget.
Jeg er gravid.
Er du gravid?
Jeg ville sige det i går, men vi besøgte Doc, så det var for meget.
Nej. Hey, det her er positivt.
Da jeg sagde, jeg var klar til alt, mente jeg det.
Jeg troede ikke, det ville gå sådan, men…
Åh, skat.
Mel, vi skal have et barn sammen!
Det er jo helt utroligt!
-Det er fantastiske nyheder. -Nej.
Hey, kom nu.
Hvad end det er, kommer vi igennem det.
Jack, jeg ved ikke, om du er faren.
BASERET PÅ BØGERNE AF ROBYN CARR
Tekster af: Jens McGhee